《唐许浑乌丝栏诗真迹赞》
宋代·岳珂

玉𥫽诗府旌阳仙，骖鸾翳凤珊瑚鞭。羽裳云锦朝帝垣，天凤戛佩披琅玕。

瑶阶十二琪树连，珠晖璧魄环非烟。手按碧蕊丹葩鲜，昆阆七七争芳妍。

翩焉来下探九渊，攫颔惊起龙正眠。茫茫尘劫今几年，北斗柄烂东海田。

袖中琲琲辉且圆，琤琮落笔如流泉。乌栏锦褾馀百篇，狱宝上烛牛斗躔。

御题小玺今宛然，已散复合庸非天。鲸鱼东去云浪翻，晴昼昳荡开虎关。

紫金浮玉月满川，大招为赋乘槎骞。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。